Sarah Clarke

Sarah Clarke (oik. Sarah Berkeley, s. 16. helmikuuta 1972 St. Louis, Missouri, Yhdysvallat) on yhdysvaltalainen näyttelijä. Hän on näytellyt muun muassa Nina Myersina Emmy-palkitussa televisiosarjassa 24 sekä pääroolissa Erin McGuirena televisiosarjassa Trust Me.

 Elämäkerta
 Varhaisvaiheet 
Clarke syntyi St. Louisissa, Missourissa. Hänen äitinsä Carolyn on kotiäiti ja isänsä Ernest Clarke on suunnittelija. Clarke opiskeli Indianan yliopistossa taidetta ja italiaa. Opiskellessaan Clarkesta tuli Kappa Alpha Theta -sisarkunnan jäsen.

Clarke kiinnostui näyttelemisestä opiskellessaan ensimmäistä vuotta Bolognassa, Italiassa. Clarke alkoi opiskella arkkitehtuurista valokuvausta palattuaan Yhdysvaltoihin. Hän alkoi ottaa vapaita näytelmätunteja ja opiskeli vielä monissa kouluissa.

 Ura 
Clarke aloitti näyttelijän uransa vuonna 1999 palkitussa Volkswagenin mainoksessa. Mainoksesta seurasi vuonna 2000 rooli elokuvassa Pas de deux ja hänet palkittiin roolistaan Brooklyn Film Festivalilla. Clarken ura alkoi vähitellen kehittyä pienillä rooleilla elokuvissa All About George vuonna 2000 ja The Accident vuonna 2001. Vuonna 2000 hän sai Melinda Petersin roolin televisiosarjassa Sinkkuelämää ja  2001 sarjasta Ed Kara Parsonsin roolin.

Vuonna 2001 Clarke kävi koe-esiintymässä CTU-agentti Nina Myersin rooliin televisiosarjassa 24. Hän sai kyseisen roolin vain päivää ennen kuvauksien alkamista. Sarjan puvustosta löytyvät vaatteet olivat hänelle liian pieniä joten hänen piti käyttää omia vaatteitaan koko tuotantokauden ajan. Hän esiintyi yhteensä kolmessakymmenessäkuudessa 24:n jaksossa. Clarke voitti roolistaan Golden Satellite Awardin. Clarke toimi Nina Myersin äänenä sarjaan perustuvassa pelissä 24: The Game. 

Clarke toimi vierailevana tähtenä yhdessä House-sarjan jaksossa sekä yhdessä Life-sarjan jaksossa Mary Ann Farmerina. Vuonna 2008 Clarke esitti Renée Dwyeriä elokuvassa Twilight – Houkutus, joka perustuu Stephenie Meyerin Houkutus-kirjasarjan ensimmäiseen osaan. Vuonna 2009 Clarke sai pääroolin sarjasta Trust Me yhdessä Eric McCormackin ja Thomas Cavanaghin kanssa. Clarke jatkoi rooliaan Renéenä elokuvissa Twilight – Epäilys (2010) ja Twilight – Aamunkoi, osa 1 (2011).

 Yksityiselämä 
Sarah meni 2002 naimisiin Xander Berkeleyn kanssa ja muutti samalla sukunimensä Berkeleyksi. Pari sai ensimmäisen lapsensa syyskuussa 2006. 

Filmografia
Elokuvat Vuosi Nimi Rooli 2000  Pas de deux  Clown 2001  The Accident  Reeny 2002  Kuolettava sopimus  Sarah 2003  Kolmetoista  Birdie 2004  Below the Belt  tiedottaja 2005  Happy Endings  Diane2006  A House Divided  Jackie The Lather Effect  Claire 2008  Twilight – Houkutus  Renée 2009  Naishuolia  Maxine McPherson2010  Below the Beltway  Anne Twilight – Epäilys  Renée  Bedrooms  Janet 2011  Twilight – Aamunkoi, osa 1  Renée 2012  Twilight – Aamunkoi, osa 2  Renée

Televisiosarjat Vuosi Nimi Rooli Jaksot 2000  Sinkkuelämää  Melinda Peters  ”Politically Erect” 2001  Ed  Kara Parsons  ”The Test” 2001–2004  24  Nina Myers  36 jaksoa 2003  Karen Sisco  Barbara Simmons  ”The One That Got Away”2005  House  Carly Forlano  ”Control” Pentagon  Jimin vaimo  ”Unaired Pilot” Las Vegas  Olivia Duchey  2 jaksoa 2006  Rouva presidentti  Christine Chambers  ”Unfinished Business” 2007  Life  Mary Ann Farmer  ”A Civil War”2008  Wainy Days  Rebecca  ”Rebecca” The Cleaner   Lauren Keenan  ”To Catch a Fed” 2009  Luota minuun  Erin McGuire  13 jaksoa 2009–2011  Viidenkympin villitys  Dory  5 jaksoa 2010  The Booth at the End  Carmel  5 jaksoa 2011–2012  Nikita  Katya Udinov  3 jaksoa 2012  Covert Affairs  Lena Smith  10 jaksoa 2013  The Tomorrow People  Marla  

Ääninäyttely videopeleissä Vuosi Nimi Rooli 2006  24: The Game  Nina Myers 

Aiheesta muualla

Luokka:Yhdysvaltalaiset näyttelijät
Luokka:Vuonna 1972 syntyneet
Luokka:Elävät henkilöt